**VÝZVA NA PREDLOŽENIE CENOVEJ PONUKY**

**na zákazku s nízkou hodnotou podľa ustanovenia § 117 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov   
(ďalej len „ZVO“)**

Mestská časť Bratislava-Petržalka v súlade so ZVO týmto vyzýva na predloženie cenovej ponuky na zákazku verejného obstarávania.

1. **Identifikácia verejného obstarávateľa :**

**Názov : Mestská časť Bratislava-Petržalka**

**Sídlo:** Kutlíkova 17, 852 12 Bratislava

**IČO :** 00 603 201

**Zastúpenie** Ing. Ján Hrčka, starosta

**Kontaktná osoba pre predmetnú zákazku:** JUDr. Martin Kováč

**Email, t.č. :** [**martin.kovac@petrzalka.sk**](mailto:martin.kovac@petrzalka.sk)**,** +421 947 487 183

1. **Názov zákazky: „Náradie a spotrebný materiál pre dielne“**
2. **CPV kódy Zatriedenie predmetu zákazky podľa spoločného slovníka obstarávania:**

Hlavný predmet obstarávania:

43830000-0 Mechanické náradie

60000000-8 Dopravné služby (bez prepravy odpadu)

1. **Lehota a miesto na predkladanie cenových ponúk:**

Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk.> v lehote **najneskôr do 10.02.2023 do 900 hod.** Ponuky doručené po lehote na predkladanie ponúk nebudú akceptované a nebudú predmetom vyhod­nocovania.

1. **Miesto dodania predmetu zákazky** :

Odberné/predajné miesto dodávateľa v okruhu max. 20 km od ul. Ondreja Štefanka 2, 851 01 Bratislava

1. **Čas trvania zákazky:**

24 mesiacov od nadobudnutia účinnosti zmluvy alebo do vyčerpania finančného limitu 150 000 Eur bez DPH.

1. **Predpokladaná hodnota zákazky/množstvo/rozsah plnenia: 150 000,00 € bez DPH**
2. **Predmet zákazky:** Dodanie mechanického náradia, vrátane dopravy na odberné/predajné miesto podľa Prílohy č. 1 tejto Výzvy - Návrh na plnenie kritérií na vyhodnotenie ponúk. Výsledkom verejného obstarávania bude rámcovej zmluvy na obdobie 24 mesiacov na čiastkové nákupy predmetu zmluvy v zmysle jednotlivých objednávok.

V prípade, ak táto výzva, alebo doklady a dokumenty poskytnuté v rámci príloh tejto výzvy identifikuje konkrétny typ výrobku, alebo výrobok konkrétneho výrobcu, alebo identifikuje konkrétneho dodávateľa alebo konkrétne technické riešenie, verejný obstarávateľ umožní nahradiť takýto výrobok ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené výrobky, technológie a zariadenia určené a zároveň nebude predstavovať zvýšené náklady pre verejného obstarávateľa. Pri výrobkoch, zariadeniach, materiáloch a/alebo príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite pri dodržaní vyššie uvedených požiadaviek. Ak uchádzač uplatní návrh na ekvivalent, predloží ho v ponuke v samostatnom dokumente „zoznam ekvivalentných položiek“, pričom predmetný zoznam musí obsahovať pôvodnú požiadavku na danú položku podľa tejto výzvy a návrh ekvivalentu. Ekvivalentom sa rozumie výrobok, ktorý je rovnocennou náhradou požadovanej značky výrobku, ktorý je podobný svojim zložením a vlastnosťami výrobku požadovanej značky a má rovnaké alebo lepšie výsledky vzhľadom na funkciu, na ktorú je výrobok požadovanej značky určený.

1. **Možnosť rozdelenia predmetu zákazky na časti:**

Rozdelenie predmetu zákazky na samostatné časti nie je/ ~~je~~ možné.

1. **Podmienky financovania:**

Na predmet zákazky verejný obstarávateľ neposkytuje žiadne preddavky ani zálohové platby. Predmet zákazky sa bude financovať z rozpočtových prostriedkov verejného obstarávateľa a   
na základe faktúry, v ktorej je dodávateľ povinný uviesť jednotlivé položky a celkovú cenu bez DPH a vrátane DPH.

Splatnosť faktúry je 30 kalendárnych dní odo dňa doručenia faktúry a nárok na zaplatenie dohodnutej ceny vzniká až po riadnom a včasnom poskytnutí služby/dodaní tovaru/uskutočnení stavebných prác.

1. **Typ zmluvy:**

Výsledkom verejného obstarávania je: Uzavretie rámcovej dohody na obdobie 24 mesiacov.

Vystavená faktúra zo strany dodávateľa musí obsahovať všetky náležitosti daňového dokladu

podľa zákona č. 222/2004 Z. z. o dani z pridanej hodnoty v znení neskorších predpisov.

Dodávateľ bude fakturovať skutočný stav na základe reálne dodaných tovarov, služieb alebo

prác.

1. **Miesto a čas dodania zákazky:**

**Miesto:** Odberné/predajné miesto dodávateľa v okruhu max. 20 km od ul. Ondreja Štefanka 2, 851 01 Bratislava

**Čas:** do 24 hodín odo dňa vystavenia objednávky

1. **Podmienky účasti uchádzačov vo verejnom obstarávaní týkajúce sa osobného postavenia:**

Informácie a formálne náležitosti nevyhnutné na splnenie podmienok účasti týkajúce sa osobného

postavenia:

1. podmienka účasti v § 32 ods. 1 písm. e) ZVO – je oprávnený dodávať tovar, uskutočňovať stavebné práce alebo poskytovať službu, ktorá zodpovedá predmetu zákazky.  
      
   Uchádzač nemusí predkladať v ponuke doklad o oprávnení dodávať tovar, uskutočňovať stavebné práce alebo poskytovať službu vo vzťahu k predmetu zákazky v súlade s prvou vetou, túto skutočnosť si overí verejný obstarávateľ sám v príslušnom registri, v ktorom je uchádzač zapísaný.

Neplatí to však v prípade, ak uchádzač nemá sídlo alebo miesto podnikania v Slovenskej republike. Súčasťou ponuky uchádzača (ktorý nemá sídlo alebo miesto podnikania v Slovenskej republike) musí byť aktuálny doklad o oprávnení poskytovať služby, dodávať tovary alebo uskutočňovať stavebné práce, ktoré sú predmetom tejto zákazky (postačuje scan) v zmysle bodu a) vyššie uvedených podmienok účasti týkajúcich sa osobného postavenia.

1. podmienka účasti uvedená v § 32 ods. 1 písm. f) ZVO – nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.  
     
   Túto podmienku účasti uchádzač **preukazuje čestným vyhlásením** podľa prílohy č. 3. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f).

Osobné údaje dotknutých osôb, ktoré sú súčasťou tohto procesu verejného obstarávania, sú spracúvané verejným obstarávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov.

1. zápis v registri partnerov verejného sektora, ak má uchádzač povinnosť byť v ňom zapísaný podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov – verejný obstarávateľ skontroluje údaj v registri partnerov verejného sektora.
2. **Podmienky účasti týkajúce sa odbornej a technickej spôsobilosti:**

Uchádzač musí byť schopný dodať tovar požadovanej kvality.

1. **Komunikácia a vysvetľovania**

Komunikácia medzi verejným obstarávateľom a záujemcami/uchádzačmi sa počas celého procesu verejného obstarávania uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného https://josephine.proebiz.com/sk/. Pre účely komunikácie a predkladanie ponúk musí byť hospodársky subjekt registrovaný v systéme JOSEPHINE. Skrátený návod registrácie rýchlo a jednoducho prevedie procesom registrácie v systéme JOSEPHINE, vrátane opisu základných obrazoviek systému. Technické nároky na používanie systému JOSEPHINE sú úplne bežné a každý bežný počítač by ich mal spĺňať. Podrobné Technické nároky systému JOSEPHINE si môžete stiahnuť TU. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Skrátený návod rýchlo a jednoducho prevedie uchádzača procesom prihlásenia, posielania správ a predkladaním ponúk v systéme JOSEPHINE. Pre lepší prehľad uchádzač nájde tiež opis základných obrazoviek systému. V prípade potreby je možné kontaktovať linku podpory Houston PROEBIZ.

1. **Predkladanie ponúk**

**Lehota: 10.02.2023 do 9:00 hod**

**Spôsob:**

Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/sk.

**Obsah ponuky:**

Riadne vyplnená Rámcová dohoda

Riadne vyplnené čestné vyhlásenie

Identifikácia odberného/predajného miesta max. 20 km od Oddelenia správy verejných priestranstiev, Ondreja Štefanka 2,851 01 Bratislava, z dôvodu operatívnych nákupov a efektívnosti.

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Verejný obstarávateľ odporúča uchádzačom predkladať ponuku v dostatočnom časovom predstihu, obzvlášť v prípade dátovo objemnejších príloh, aby sa upload, odoslanie a doručenie ponuky uskutočnili pred uplynutím lehoty.

1. Obsah cenovej ponuky:

Navrhovaná cena musí byť stanovená v zmysle § 3 zákona č. 18/1996 Z. z. o cenách v znení neskorších predpisov ako aj Vyhlášky MF SR č. 87/1996 Z.z. , ktorou sa vykonáva zákon NR SR č.18/1996 Z.z. v znení neskorších predpisov.

Navrhovaná cena musí byť vyjadrená v € s presnosťou na dve desatinné miesta. Ak uchádzač nie je platcom DPH, uvedie navrhovanú zmluvnú cenu celkom a na skutočnosť, že nie je platcom DPH upozorní.

1. **Kritériá na vyhodnotenie ponúk:**

* Kritérium č. 1 (váha 70 %) – Celková cena za nacenené položky v eur s DPH. Verejný obstarávateľ stanovil predpokladanú cenu za uvedené položky na 150.000,00 EUR bez DPH. Uchádzačom budú prideľované body podľa nasledovného vzorca:

Počet bodov = 70 x (150 000 – Celková cena za nacenené položky v EUR bez DPH)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

150.000,00

* Kritérium č. 2 – (váha 30 %) Poskytnutá percentuálna zľava z aktuálnych cenníkových cien uchádzača platných k dátumu vystavenia objednávky. Verejný obstarávateľ stanovuje maximálnu poskytnutú zľavu na 100 %. Počet bodov si uchádzač vypočíta podľa nasledovného vzorca:

Počet bodov = 30 x Poskytnutá percentuálne zľava z aktuálnych cenníkových cien

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

100

* Celková cena za predmet zákazky musí zahŕňať všetky náklady spojené s poskytnutím služby/dodaním tovaru/uskutočnením stavebných prác.
* V prípade rovnosti predložených cenových ponúk budú vyzvaní tí uchádzači, ktorí predložili

najnižšie cenové ponuky, aby ich v lehote nie kratšej ako jeden pracovný deň upravili smerom

nadol, prípadne potvrdili ich aktuálnu výšku. Úspešným sa stane uchádzač s najnižšou cenovou ponukou po uplynutí danej lehoty.

* Vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií   
  na vyhodnotenie ponúk (§ 66 ods. 7 ZVO). Po vyhodnotení ponúk na základe kritérií   
  na hodnotenie ponúk, verejný obstarávateľ vyhodnotí splnenie podmienok účasti a požiadaviek   
  na predmet zákazky u uchádzača, ktorý sa umiestnil na prvom mieste v poradí.

1. **Náklady na ponuku:**

Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

1. **Iné požiadavky na predloženie cenovej ponuky:** Neuplatňuje sa

1. **Vylúčenie uchádzača:**

Mestská časť Bratislava- Petržalka si vyhradzuje právo vylúčiť uchádzača alebo jeho ponuku z procesu obstarávania, ak:

* uchádzač nesplnil stanovené podmienky účasti,
* uchádzač nepreukázal splnenie podmienok účasti stanovenými dokladmi alebo nedoručil požadované vysvetlenie alebo doplnenie dokladov preukazujúcich splnenie podmienok účasti v lehote stanovenej v žiadosti o vysvetlenie alebo doplnenie dokladov,
* uchádzač vo svojej ponuke uviedol nepravdivé alebo zámerne skreslené údaje, alebo predložil falšované alebo pozmenené doklady, (zmena/úprava zmluvy sa považuje za pozmenený doklad),
* ponuka uchádzača nespĺňa požiadavky na predmet obstarávania,
* uchádzač sa v predchádzajúcom dodávateľskom záväzkovom vzťahu uzavretom s Mestskou časťou Bratislava- Petržalka dopustil podstatného porušenia zmluvných povinností.

1. **Použitie elektronickej aukcie:** Nie
2. **Doplňujúce informácie:**

* Mestská časť si vyhradzuje právo neprijať ani jednu z predložených ponúk.
* Proti rozhodnutiu verejného obstarávateľa pri postupe zadávania zákazky postupom podľa

§ 117 zákona o verejnom obstarávaní nie je možné podať námietky v zmysle platného zákona.

1. **Dôvody zrušenia obstarávania:**

* nebola predložená žiadna ponuka,
* ani jeden uchádzač nesplnil podmienky výzvy a požiadavky na predmet zákazky,
* zmenili sa okolnosti, za ktorých bola výzva zverejnená,
* cena ponúknutá uchádzačmi za predmet zákazky je vyššia ako predpokladaná hodnota zákazky.

Mestská časť si vyhradzuje právo toto obstarávanie zrušiť, a to aj bez uvedenia dôvodu. O zrušení obstarávania budú všetci uchádzači písomne upovedomení.

Verejný obstarávateľ si vyhradzuje právo neuzavrieť s úspešným uchádzačom zmluvu v prípade, ak by táto zmluva obsahovala ustanovenia zvlášť nevyhovujúce pre objednávateľa.

1. **Informácia o výsledku vyhodnotenia ponúk uchádzačom:**

Verejný obstarávateľ po vyhodnotení ponúk bezodkladne elektronicky pošle všetkým uchádzačom informáciu o výsledku vyhodnotenia ponúk. Úspešnému uchádzačovi oznámi, že jeho ponuku prijíma, ostatným oznámi, že neuspeli.

1. **Ďalšie informácie verejného obstarávateľa:**

Pri položkách tovaru, kde sa uvádzajú obchodné značky, sa pripúšťa predloženie ekvivalentov.

Verejný obstarávateľ vyzve uchádzača s percentuálne najvýhodnejšou ponukovou cenou na predloženie dokladov nevyhnutných na overenie splnenia tých podmienok účasti, ktoré si nevie verejný obstarávateľ overiť sám z verejne prístupných zdrojov (napr. na predloženie originálu alebo osvedčenej kópie dokladu o oprávnení podnikať – živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra, príp. registra právnických osôb a podnikateľov). V prípade, že uchádzač s percentuálne najvýhodnejšou ponukovou cenou nepreukáže splnenie podmienok účasti, verejný obstarávateľ môže vyzvať uchádzača druhého v poradí. Tento postup môže verejný obstarávateľ opakovať.

Verejný obstarávateľ označí za úspešného uchádzača s najlepším návrhom na plnenie kritérií, ktorý preukázal splnenie stanovených podmienok účasti a požiadaviek na predmet zákazky.

Informácia o výsledku procesu obstarávania a vyhodnotenia cenových ponúk bude uchádzačom zaslaná elektronicky.

Verejný obstarávateľ si vyhradzuje právo predĺžiť lehotu na predkladanie ponúk.

Verejný obstarávateľ si vyhradzuje právo neprijať žiadnu ponuku. O takomto postupe bude verejný obstarávateľ uchádzačov informovať spolu s odôvodnením. V prípade, ak úspešný uchádzač neposkytne súčinnosť pri predkladaní dokladov nevyhnutných na overenie splnenia podmienok účasti a súčinnosť pri podpise rámcovej dohody, verejný obstarávateľ si vyhradzuje právo vyzvať na uzatvorenie rámcovej dohody s ďalším uchádzačom s najnižšou ponukovou cenou v poradí.

Predmet zákazky bude financovaný z rozpočtu Miestneho úradu mestskej časti Bratislava- Petržalka na základe faktúry. Faktúra bude mať 30-dňovú lehotu splatnosti odo dňa jej preukázateľného doručenia objednávateľovi. Súčasťou faktúry bude súpis dodaných tovarov, služieb alebo prác. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena predmetu zákazky musí zahŕňať všetky náklady spojené s poskytnutím požadovaného plnenia predmetu zákazky.

V Bratislave, dňa: 31.01.2023

**Prílohy:**

Príloha č.1: Návrh na plnenie kritérií na vyhodnotenie ponúk

Príloha č. 2: Rámcová dohoda

Príloha č. 3: Čestné vyhlásenie uchádzača